Die lug oor die wintertuin het voor my oë in dieselfde onheilspellende brandkolbruin verkleur. Genadiglik sonder die reuk van smeulende plastiek – én die geskreeu wat gewoonlik daarmee saamgegaan het. Inteendeel, dit was onverstaanbaar stil. Ek het die winterboomskelette in die onaardse lig agterdogtig bekyk en versigtig ‘n sigaartjie opgesteek. Toe begin dit sneeu.
Daar het drie nuwe boeke oor haar verskyn – twee biografieë en ‘n roman. La Figaro koerant het ‘n 114-blad kleurvolle bylaag oor haar geplaas onder die titel: Die Mite, die Legende en die Geskiedenis. Selfs President Sarkozy het ‘n vir Jeanne in sy voorste linies geplaas. Hy het Vrydag die 6de ‘n gul gedokumenteerde besoek aan haar geboortedorp, Domrémy-la-Pucelle, afgelê – hopende dat sy hom triomfantlik deur die verraderlike stembusboulevard in Maart sal begelei. Hoop beskaam nie.
Ek het nie lus vir ‘n re-make van die storie nie, veral nie met my as die inspirasie vir die opvolg nie.
Ja, Jeanne … dit is nét aan hierdie jonkvrou wat ek my man vir ‘n nag sal leen, sodat hy haar kan troos – soos net hy kan.
Ai Louis, jy KAN skryf! Ek sal moet kom kuier om La Creuzette in wit te sien – ‘n Suid Afrikaanse bruid in die verre Frankryk…..